CHS Gholfdag 'n groot sukses - Cradock High School Alumni
Posted by:Principal onJune 14, 2018
Op Saterdag 09 Junie het die Cradock Gholfbaan gewemel van spelers wat deelneem aan die jaarlikse CHS Gholfdag. Hierdie borgdag is in 2018 weer goed ondersteun deur die gemeenskap van Cradock en 'n allemuntige 48 spelers het op die dag hul tegniek en soms ook hul geduld getoets op die gholfbaan.
Hoewel die wind reeds vroegoggend gedreig het om die spel te bederf, het dit nie die spelers afskrik nie en hulle tot sterk skemer hul laaste houe geslaan. Oudergewoonte was die baan in 'n pragtige kondisie en die ontvangs van die Cradock gholklub warm genoeg om selfs die koudste winterweer hok te slaan.
Die kompetisie was taai, met baie van die wenners wat deur middel van 'n uittel bepaal is. 'n Aanduiding van die vaardighede en goeie sportmanskap van die deelnemers. M. de Klerk het die dag gewen met 'n puik 41 punte, J. Swanepoel het tweede geëindig (38 punte) en M. Hildebrandt derde (38 punte). Daar was ook 'n gelukstrekking vir die deelnemers waarin hulle die kans gestaan het om 'n Panasonic tablet te wen. C. van Vuuren was die gelukkige wenner van hierdie trekking.